হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
মাসিমো লুয়ঙ্গো
লুয়ঙ্গো নিউ সাউথ ওয়েলসের সিডনিতে জন্মগ্রহণ করেন। তিনি ২০১১ সালে, টটেনহ্যাম হটস্পারে যোগদান করার পূর্বে এপিআইএ লাইকার্ড টাইগার্সের যুব পর্যায়ে খেলেছেন। তিনি টটেনহ্যাম হটস্পারে যোগদানের মাধ্যমে তার পেশাদার ক্যারিয়ার শুরু করেন। তিনি ২০১২ সালে, ইপ্সউইচ টাউনের হয়ে ধারে খেলেন। অতঃপর তিনি সুইনডন টাউনের হয়ে ধারে খেলেন। পরবর্তীতে ২০১৩ সালে, তিনি স্থায়ীভাবে সুইনডন টাউনে যোগদান করেন। তিনি ২০১৫ সালে, তার বর্তমান ক্লাব, কুইন্স পার্ক রেঞ্জার্সে যোগদান করেন।